سعودییهلی ژورنالیست امال قاشیقچینین معمالی شکیلده باش کونسوللوق بیناسیندان یوخا چیخماسی ایله باغلی یئنی گؤرونتولر یاییلیب.
آخار. آذ خبر وئریر کی، تورکییه مطبوعاتی قاشیقچینین یوخا چیخدیغی زامان تورکییهیه گلن ۱۵ نفرلیک سوء-قصد قروپونون تهلوکهسیزلیک کامرالارینا دوشن گؤرونتولرینی الده ائدیب.
گؤرونتولرده ۱۵ نفرلیک دسته عضولری ایکی آیری طیاره ایله تورکییهیه گلرک، آیری-آیری قروپلار حالیندا هاوا لیمانیندا قیدیاتدان کئچیب. داها سونرا همین شخصلر ایستانبولداکی موختلیف هتللره یوللانیبلار. جمال قاشیقچینین باش کونسوللوق بیناسینا داخیل اولماسیندان بیر قدر سونرا ایسه سؤزوگئدن دسته عضولرینین ایچریسینده اولدوغو ماشینلار دا سعودییه عربیستانینین دیپلماتیک نومایندلیینه گلیب. بینانین گیریشیندن یئرآلتی دایاناجاغا داخیل اولان ماشینلار تخمیناً ۲ ساعت سونرا بینانی ترک ائدیب.
تورک اکسپرتلر جمال قاشیقچینین بینادان آیریلان ماشینلاردان بیرینده اولماسی احتیمالینی استثنا ائتمهییب. اکسپرتلرین فیکرینجه، جمال قاشیقچینین قاچیریلماسی اوچون اؤلکهیه گلن دستهنین تورک حقوق-محافظه اورگانلارینین مسئلهدن خبر توتماسیندان سونرا پلانلاری دییشیب، قاچیریلما عملیاتی سوء-قصده چئوریلیب.
سعودییهدن گلن ۱۵ نفرلیک دسته ائله همین گون کیچیک قروپلار حالیندا تورکییهنی ترک ائدیب. تورکییه پلیسینین اونلارین حرکت ائتدیی مارشروت اوزرینده یئنی مزار اولوب-اولمادیغینی آراشدیردیغی دا قید اولونور.
azb_Arab azb_Arab azb_Arab azb_Arab azb_Arab